กก.เสริมสุขทยอยออกเปิดทางเอสเอสฯร่วมเอสเอสฯร่วมตามสิทธิ
กรรมการทยอยลาออก เปิดทางเอสเอสฯ ส่งตัวแทนเป็นกรรมการแทน สรุปผลรับซื้อได้หุ้นทั้งหมด 32.62%
11 ส.ค. 2554

กรรมการทยอยลาออก เปิดทางเอสเอสฯ ส่งตัวแทนเป็นกรรมการแทน สรุปผลรับซื้อได้หุ้นทั้งหมด 32.62% 
บริษัท เสริมสุข (SSC) รายงานว่า นายจอห์น วิลเลียม แฮนค๊อค ได้ยื่นหนังสือลาออกจากการเป็นกรรมการ SSC มีผลตั้งแต่วันที่ 7 ธ.ค. 2553 ที่ผ่านมา คาดว่าการประชุมผู้ถือหุ้นวันที่ 14 ธ.ค.นี้ บริษัท เอสเอส เนชั่นแนล โลจิสติกส์ จะส่งตัวแทนเข้าร่วมเป็นกรรมการตามสิทธิการถือหุ้น 32.62% 
นายรังสรรค์ ธรรมมณีวงศ์ กรรมการ บริษัท เอสเอสฯ ซึ่งเป็นผู้ทำคำเสนอซื้อหุ้น SSC รายงานผลการทำคำเสนอซื้อ SSC ระหว่างวันที่ 29 ต.ค.2 ธ.ค. 2553 มีผู้มาเสนอขายและรับซื้อทั้งหมดจำนวน 86.73 ล้านหุ้น คิดเป็น 32.62% ราคารับซื้อหุ้นละ 42 บาท 
สำหรับผู้ถือหุ้นที่นำมาขายนั้น มีนายสมชาย บุลสุข ผู้ถือหุ้นรายใหญ่ และคู่สมรส จำนวน 40.53 ล้านหุ้น คิดเป็น 15.24% ของทุนชำระแล้ว และนายฐิติวุฒิ์ บุลสุข ขาย 14.29 ล้านหุ้น คิดเป็น 5.37% 
ภายหลังการขายหุ้นของทั้งสองคน ทำให้โครงสร้างผู้ถือหุ้น SSC เปลี่ยนแปลงเป็นบริษัท เอสเอสฯ ถือหุ้น 32.62% บริษัท เป๊ปซี่โคล่า (ไทย) เทรดดิ้ง ถือ 24.94% และบริษัท SevenUp Nederland B.V. สัดส่วน 16.60% 
สำหรับการเคลื่อนไหวของหุ้น SSC ภายหลังศึกยกแรกแย่งหุ้นจบ ปรากฏว่าวันที่ 9 ธ.ค. ราคายังปรับตัวขึ้น แต่มูลค่าการซื้อขายลดลงอย่างมาก หรือกลับเข้าสู่ภาวะปกติของหุ้นที่ไม่มีสภาพคล่อง โดยราคาวิ่งขึ้นไปสูงสุด 49.75 บาท เพิ่มขึ้น 1.75 บาท และลงมาปิดที่ 48.50 เพิ่มขึ้น 0.50 บาท